**Ministru kabineta noteikumu projekta**

 **“Azartspēļu un izložu organizēšanas, uzraudzības un kontroles kārtība”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Nav jāaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts “Azartspēļu un izložu organizēšanas, uzraudzības un kontroles kārtība” (turpmāk – Noteikumu projekts) izstrādāts, pamatojoties uz Azartspēļu un izložu likuma (turpmāk – Likums) 81.pantu, lai nodrošinātu vienotās azartspēļu automātu kontroles un uzraudzības sistēmas (turpmāk – AKUS) vienotu regulējumu. Ņemot vērā, ka interaktīvajā vidē strauji attīstās azartspēles un izlozes, nepieciešams pilnveidot uzraudzības un kontroles procesu, atbilstoši veicot normatīvā regulējuma izmaiņas.Pamatojoties uz Ministru kabineta 2009.gada 3.februāra noteikumu Nr.108 140.punktu ir nepieciešams sagatavot jaunus noteikumus, jo noteikumu projektā nepieciešamie grozījumi pārsniedz pusi no spēkā esošo noteikumu normu apjoma.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd spēkā esošie Ministru kabineta 2006.gada 27.jūnija noteikumi Nr.512 “Azartspēļu un izložu organizēšanas un uzturēšanas uzraudzības un kontroles kārtība” (turpmāk – Noteikumi), kas paredz, ka izlozes vai azartspēļu organizēšanas vietas pārbaudes laikā inspekcijas amatpersonai ir jāuzrāda nepieciešamos dokumentus.Ar noteikumu projekta spēkā stāšanos, spēku zaudēs šobrīd spēkā esošie Noteikumi. Noteikumos ir noteikti dokumenti, kādi izložu vai azartspēļu organizēšanas vietas atbildīgajai personai jāuzrāda Izložu un azartspēļu uzraudzības (turpmāk – IAUI) amatpersonai. Noteikumu projekts paredz, ka IAUI amatpersonām, veicot pārbaudes, nebūs nepieciešams izložu vai azartspēļu organizēšanas vietā pieprasīt dokumentus, kas jau ir IAUI rīcībā. Tādejādi tiks samazināts administratīvais slogs gan IAUI, gan izložu un azartspēļu organizētājiem. Noteikumos ir noteikts, ka IAUI amatpersonas pārbaudes laikā izložu organizēšanas vietas atbildīgajai personai ir jāuzrāda IAUI izsniegta licence, kā arī azartspēļu (t.sk. interaktīvo) organizēšanas licences kopija. Iepriekš minētie dokumenti jau ir IAUI rīcībā un nav nepieciešams šos dokumentus atkārtoti uzrādīt.1. IAUI uzdevums ir veikt azartspēļu un izložu organizētāju uzraudzību un kontroli, t.sk. veikt azartspēļu organizētāja AKUS iekļauto datu uzraudzību, kontroli, apstrādi un analīzi (piemēram, datu importēšana, kopēšana, uzglabāšana, statistikas pārskatu sagatavošana). Noteikumu projekta 10. un 11.punktā noteiktais pilnveido pārbaudes procesu un nodrošina iespēju IAUI amatpersonām iegūt nepieciešamos datus par interaktīvo azartspēļu un interaktīvo izložu organizēšanu attālināti.
2. Noteikumu projekta mērķis ir optimizēt jau esošo azartspēļu un izložu organizēšanas kontroles kārtību, atsakoties no IAUI rīcībā esošās informācijas atkārtotas pieprasīšanas, mazinot administratīvo slogu gan azartspēļu un izložu organizētājiem, gan IAUI.

Šobrīd spēkā esošais normatīvais regulējums paredz, ka, IAUI veicot pārbaudes un uzraudzības pasākumus, azartspēļu vai izložu organizētājam jāuzrāda IAUI izsniegta organizēšanas vietas licence, kā arī paziņojuma kopija par izlozes organizēšanas uzsākšanu, t.i. IAUI rīcībā esošie dokumenti.IAUI amatpersonām veicot pārbaudes, nebūs nepieciešams pieprasīt azartspēļu organizatoriem uzrādīt to rīcībā esošos dokumentus, piemēram, IAUI izsniegto azartspēļu organizēšanas licenci, jo saskaņā ar iepriekš minēto IAUI informācija par izsniegtajām licencēm ir pieejama elektroniski. 1. IAUI amatpersonām noteikumu projektā tiek paredzēta iespēja attālināti veikt pārbaudes interaktīvo azartspēļu un interaktīvo izložu programmās, kas tiek pielietotas interaktīvo azartspēļu un interaktīvo izložu organizēšanā, tādejādi IAUI amatpersonām būs iespēja veikt pārbaudes attālināti un iegūt nepieciešamo informāciju esot birojā, mazinot pārbaužu skaitu klātienē.
2. Noteikumu projekts nosaka, ka, veicot pārbaudes totalizatoru un derību vietās ir jābūt inspekcijas apstiprinātai totalizatora un derību likmju pieņemšanas noteikumu kopijai, kas būtu jāuzrāda pēc inspekcijas amatpersonas, kā arī apmeklētāja pieprasījuma. Vienlaikus noteikumu projektā noteikts, ka IAUI amatpersona atkārtoti nepieprasa uzrādīt dokumentus, kas ir tās rīcībā, bet nosakot, ka tiek ievērotas Likumā noteiktās prasības.
 |
| 3. | Projekta izstrādē iesaistītās institūcijas un publiskās personas kapitālsabiedrības | Finanšu ministrija un IAUI. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir IAUI, 18 kapitālsabiedrības[[1]](#footnote-1), kas saņēmušas azartspēļu organizēšanas licenci, VAS“Latvijas Loto”, kas organizē valsts mēroga izlozes, kā arī vietēja mēroga vai vietēja mēroga vienreizējās izlozes organizētāji. |
| 2. | Tiesiskā regulējuma ietekme uz tautsaimniecību un administratīvo slogu | Samazināsies administratīvais slogs kapitālsabiedrībām, kas organizē azartspēles un izlozes, jo veicot pārbaudes attālināti tiks veicināta pārbaužu efektivitāte, atvieglojot darbu arī kapitālsabiedrībām. IAUI veicot pārbaudes attālināti, nebūs nepieciešams katrā pārbaudes veikšanas reizē tieši iesaistīt pārbaudāmo kapitālsabiedrību.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi ir publicēta Finanšu ministrijas mājaslapas sadaļā “Sabiedrības līdzdalība” – “Tiesību aktu projekti” – “Azartspēļu un izložu organizēšanas politika”. Līdz ar to sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokli par noteikumu projektu. Tāpat sabiedrības pārstāvji varēja sniegt viedokļus par noteikumu projektu pēc tā izsludināšanas Valsts sekretāru sanāksmē. Informācija par noteikumu projektu papildus ir publicēta Valsts kancelejas mājaslapas sadaļā “Līdzdalība”. |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties noteikumu projekta izstrādē, rakstveidā sniedzot viedokli par noteikumu projektu, par kuru ir publicēta uzziņa 2019.gada 29.jūlijā Finanšu ministrijas mājaslapas sadaļā “Sabiedrības līdzdalība” – “Tiesību aktu projekti” – “Azartspēļu un izložu organizēšanas politika”, adrese: <https://www.fm.gov.lv/lv/sabiedribas_lidzdaliba/tiesibu_aktu_projekti/azartspelu_un_izlozu_organizesanas_politika#project586>Informācija par noteikumu projektu papildus ir publicēta Valsts kancelejas mājaslapas sadaļā “Līdzdalība” <https://mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Priekšlikumi vai iebildumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IAUI. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.Noteikumu projektā atrunātās prasības tiks realizētas esošo resursu ietvaros.  |
| 3. | Cita informācija | Nav. |

Finanšu ministrs J. Reirs

Velpe, 67095672

elina.velpe@fm.gov.lv

1. <https://www.iaui.gov.lv/lv/azartspeles/azartspelu-licences>, dati iegūti 2019.gada 1.augustā. [↑](#footnote-ref-1)